Í síðustu viku var háalvarleg spurning hér á vef Skessuhorns . Spurt var : “ Ertu bjartsýn / n á að nýir samningar náist um Icesave ? ” Sem betur fer virðist heldur vera að lyftast brúnin á fólki út af þessu leiðindamáli , væntanlega því alleiðinlegasta í minningunni alveg frá landnámi . Svör 830 lesenda sem svöruðu skiptust þó fremur jafnt milli svarmöguleika . “ Já , frekar ” sögðu 32,8% , “ já , mjög ” 13,6% . “ Nei varla ” sögðu 22,1% og “ nei örugglega ekki ” 13,3% . Þannig að enn er nokkuð í land með að landinn sé með hýrri há – í það minnsta út af þessu máli . Margir höfðu ekki skoðun á málinu , eða 18,2% .